Lars Anders Tomter

Lars Anders Tomter (født 1959) er en norsk prisbelønt bratsj-spiller i den klassiske genre, anerkjent som en av verdens ledende.

Tomter studerte ved Musikkonservatoriet i Oslo og Norges musikkhøgskole
under blant annet Leif Jørgensen, hvorpå han i sveitsiske Bern gikk i lære hos
Max Rostal og Sándor Végh.bilde og omtale
Internasjonalt har han turnert meget verden over, især med Det Norske Kammerorkester, samt
vært gjestende hos flere av verdens ledende ensembler.  I den senere tid har han vært i
det engelske Razumovsky ensemble.  Tomter har spilt med verdens ledende, deriblant
Vladimir Ashkenazy, Krzysztof Penderecki, Iona Brown og Mariss Jansons.

Han har bidratt til flere plateutgivelser.
I dag er han professor ved Norges musikkhøgskole.jobbeside
Han er med Leif Ove Andsnes kunstnerisk leder for Risør Kammermusikkfest.
Han spiller på en av de tretten gjenværende bratsjer laget i Brescia av Gasparo da Salò (1590), en
av de få som ikke senere ble forminsket og således har sin opprinnelige noe store form.Ragnhild Plesner, Velklingende millioner fra Aftenposten (19.3.1994)
Den ble i 1994 innkjøpt for fire millioner kroner av bygningsingeniør Olav Selvaag og er fremdeles i familiens eie.

I 2010 ble Tomter utnevnt til ridder av 1. klasse av St. Olavs Orden for sin innsats som musiker og pedagog.Utnevnelse til St. Olavs Orden, kongehuset.no, 21. juni 2010.

 Priser 
 1. premie i den internasjonale violakonkurransen (Budapest, 1984)
 Maurice Vieux International Competition, seirende i 1986
 Musikkritikerprisen 1986/87
 Aust-Agder fylkes kulturpris 2006

 Utgivelser 
 Mozart, Schubert, Cahuzak (Simax, 1988).  Med Einar Henning Smebye klaver og Hans Petter Bonden klarinett
 Benjamin Britten, music for strings (Simax, 1991).  Med Det Norske Kammerorkester
 William Walton: Symfoni no. 2, konsert for bratsj, Johannesburg Festival Overture (Naxos, 1996).  Med English Northern Philharmonia, Paul Daniel (dir.).
 Henri Vieuxtemps og Cesar Franck, music for viola (Simax, 1997).  Med Håvard Gimse på klaver.
 The ghost in the machine.  Fire verk av John Woolrich (England, 2001).  Med BBC symfoniorkester og Nicholas Daniel på sin obo
 Mozart, viola concerto and string quintets (Simax, 2007).  Med Arvid Engegård, Atle Sponberg og andre, samt Det Norske Kammerorkester
 The light (ECM (plateselskap), 2008).  Med Ketil Bjørnstad ved flygelet og Randi Stene på vokal

 Referanser 

Kategori:Norske fiolinister
Kategori:Norske musikkprofessorer
Kategori:Riddere av 1. klasse av St. Olavs Orden
Kategori:Aust-Agder fylkes kulturpris
Kategori:Personer fra Ringsaker kommune
Kategori:Fødsler i 1959